runetrust/blame-folketinget-dk huggingface dataset:
Ole Sohn (SF), 2001-05-29:
Når vi nu får knæsat princippet, når ulykken nu er sket, og når vi ikke kan fastholde den danske models integritet, så mener jeg, det er absolut bedst, at vi holder overenskomstsystemet, den danske model, foran os, så lang tid, det er muligt, og kun i et fejebladssystem hanker op i de områder, som altså ikke er tilkendegivet gennem aftaler.
Finn Sørensen (EL), 2013-10-03:
Derfor må jeg gentage spørgsmålet: Er ordføreren stolt af, at en enlig forsørger under 30 år får en nedgang i indtægt på 2.447 kr., nemlig ned til 11.500 kr.; er ordføreren stolt af, at en forsørger, der er samboende eller gift med en SU-modtager, får en nedgang på knap 6.000 kr., altså kommer ned på 8.000 kr., og at de øvrige forsørgere, nemlig nogle, der bor sammen med en kontanthjælpsmodtager, skal leve for 5.753 kr.?
Liselott Blixt (DF), 2014-05-28:
Når jeg kan se, at vi har børn med leukæmi, der kan hjælpes hurtigere og bedre, så drejer det sig ikke om, om vi har 6 mio. kr. om året til at etablere en stamcellebank, der kan gøre livet lettere for børn, som har hele livet foran sig, eller voksne mennesker, som ikke har mulighed for at få den knoglemarvstransplantation, som de har brug for – og hvor vi samtidig ved, at det ikke er i alle tilfælde, at der sker et match.
Merete Riisager (LA), 2014-05-26:
Efter vores opfattelse er det i øvrigt vigtigt, at man holder øje med, at kommunerne ikke bare udsteder påbud, uden at de dokumenterer, at betingelserne er opfyldt, herunder ikke mindst, at det kan dokumenteres, at der også reelt sker en forurening i den nærliggende recipient, og at recipienten ikke allerede har opnået sine mål.
Leif Lahn Jensen (S), 2013-02-28:
Og når man investerer i mennesker, investerer man også i samfundet, og det vil sige, at vi sørger for at bruge de penge, som vi sparer i kontanthjælpsreformen – og her er der noget, som hr. Bent Bøgsted fuldstændig har misforstået – på at få de her mennesker i uddannelse for at få dem tættere på arbejdsmarkedet.
Per Clausen (EL), 2011-12-01:
Jeg vil bare spørge fru Karen J. Klint, om hun ikke synes, det alligevel er en lille smule bemærkelsesværdigt, at man er i stand til at gribe hårdt og effektivt ind over for den gruppe, som er afhængig af efterløn, og for hvem efterløn er det, der gør, at de kan gå tidligt ud af arbejdsmarkedet, mens man hverken har viljen eller evnen til at gribe ind over for de grupper, inklusiv folketingsmedlemmerne – vi forhandler jo med os selv, så det er ikke så besværligt – som har været i stand til at opnå at få nogle gunstige pensionsordninger, således at de priviligerede altså kan forlade arbejdsmarkedet tidligt, mens de ikke så priviligerede bliver tvunget til at blive på arbejdsmarkedet i længere tid.
Holger K. Nielsen (SF), 2004-11-24:
For én ting er, at der fra regeringens side opstilles meget flotte målsætninger omkring pædagogik osv., noget andet er den virkelighed, det skal udmøntes i, og når det sker i en virkelighed, hvor der er dårligere normeringer, hvor der er færre voksne til børnene, hvor der er dårlige fysiske rammer, og hvor der ikke er nok ressourcer til kvalitetsudvikling, så bliver det jo ikke andet end luftige hensigtserklæringer, hvor en minister kan bryste sig af: Nu har vi gjort noget!
Margrethe Vestager (RV), 2010-05-19:
Derfor tror jeg, vi står os rigtig godt ved at holde fast ved, at vi vil bidrage med vores del af det, og selvfølgelig også bidrage med det herhjemme, sådan at danske virksomheder oplever, at der også på hjemmefronten er efterspørgsel efter klimateknologi, i stedet for at folk bare bliver sendt på indkøb i udviklingslande, i Østeuropa og andre steder for at komme billigst muligt til det, men dermed måske også komme for billigt til det, fordi vi kommer til at miste alle de job, der ligger i en grøn omstilling.
Tove Fergo (V), 1997-11-19:
Nu kan jeg så læse i en avis, Berlingske Tidende fra den 14. november, at forsorgshjemsledere blandt andet udtaler, at en fjerdedel af de mennesker, der bor på forsorgshjem, ikke burde bo der, men burde bo andre steder, og at man sander til på forsorgshjemmene og herbergerne.
Ole Vagn Christensen (S), 2000-03-21:
Jeg vil bede hr. Kristian Jensen om at fortælle mig, når han nu har sat sig så meget ind i det: Hvordan står det til med ledigheden i den tværfaglige a-kasse dér, hvor hr. Kristian Jensen kommer fra? Er ledigheden højere her, end den er i de fagspecifikke a-kasser?
Hanne Severinsen (V), 2005-05-03:
Jeg kan sige det på den måde, at jeg er klar over, at vi har en udenrigsminister, der er udenrigsminister i både Ministerkomiteen i Europarådet og EU’s Ministerråd og naturligvis vil arbejde for, at man ikke behøver at være så bekymret, som hr. Rune Lund åbenbart er.
Morten Messerschmidt (DF), 2023-10-05:
Fru Helle Thorning-Schmidt lancerede det for 10 år siden, så fandt man ud af, hvor upopulært det var, og så fik man sit eget flertal med en flertalsregering og moslede det igennem uden om danskerne, uden om fagbevægelsen, uden om folkekirken osv.
Ebbe Lundgaard (RV), 1998-01-21:
Hvis begrundelsen så ikke står stærkt nok, så er det måske det, der skal være udgangspunktet for en ny beslutning. Jeg skal dog gøre opmærksom på, at det, vi har foretaget os undervejs i de seneste år på Det Kongelige Teater, er jo, at vi har tilpasset Gamle Scene på Det Kongelige Teater til opera og ballet.
Ebbe Kalnæs (CD), 1999-12-10:
Det vil sige, at vi fik et nyt grundlag, og det, man så behændigt har gjort sammen, er, at man har løftet de meget tætte skodder et øjeblik og puffet 8 mia. kr. ind under og ladet skodderne gå ned igen, og det er så løsningen.
Camilla Fabricius (S), 2021-04-23:
Undersøgelsen peger også på, at det oftest er kvinderne, der oplever den groveste form for vold som – og nu nævner jeg bare nogle af eksemplerne, og de virker voldsomme, men vold er voldsomt – det at blive kastet ned fra trapper, opleve kvælningsforsøg, blive brændt med cigaretter, blive tvunget til samleje, få frataget sine nøgler, sin mobiltelefon og adgangen til sine økonomiske midler.
Henrik Dahl (LA), 2015-11-20:
Hvis og når § 37 bliver revideret, vil den reviderede udgave af § 37 stadig væk være inden for de aftaler, vi har tiltrådt inden for den europæiske menneskerettighedskonvention, hvor det bl.a. fastslås, at man ikke, eftersom der ikke er tale om forbrydere, må tilbageholde personer sammen med forbrydere, og man skal tage særlige hensyn til udsatte grupper som f.eks. børn.
Per Larsen (KF), 2021-05-12:
Og hvis man går ind og kigger på, hvordan ejerforholdet i landbruget er, er vi jo nok derhenne, hvor vi må sige, at ejerskabet af landbrugsjord af danske landmænd uden for Danmark langt overstiger det areal, som er ejet af udenlandske jordbesiddere i Danmark.
Peter Skaarup (DF), 2014-12-03:
Jeg kunne godt tænke mig at spørge ministeren, om han kan oplyse, hvilken anden sanktion hjemvendte hellige krigere er idømt, og om han kan oplyse, hvorvidt de 50 personer, som menes at være vendt tilbage til Danmark, er endt på offentlig forsørgelse igen efter tilbagekomsten til Danmark.
Pia Kristensen (DF), 2005-03-18:
Det er helt sikkert, at Dansk Folkeparti går op i, at der er kontrol, og med hensyn til at stille kvalitetskrav, som fru Karen Klint var inde på, har vi faktisk været meget fremme i skoene, også når det drejer sig om tilsyn på ældreområdet osv.
Eva Kjer Hansen (V), 2020-06-17:
Jeg synes, det er stærkt kritisabelt, at man ikke fra starten af sørgede for, at folk kunne få lov til at passere grænsen for at besøge bedsteforældre, for at kærester kunne se hinanden, og for at man overhovedet kunne opretholde noget af det, man plejer at gøre i grænselandet.
Henrik Dam Kristensen (S), 1997-11-05:
Det fører så direkte over til det spørgsmål, som hr. Christian Mejdahl stillede, og der er mit svar: Nej, det er jo netop ikke mig, som skal gøre mig til herre over, hvilket staldsystem den enkelte landmand ønsker at operere i, og hvor han mener, der er kvaliteter i det.
Claus Larsen-Jensen (S), 2004-11-25:
Derfor vil jeg anskue det sådan, at hvis man i den situation, hvor man skal prøve både at få EU stærkt på banen og at få landene bag, det, der hedder kvartetten, til at gå ind og fremme, at vi får en tostatsløsning med fred i området, så er det måske ikke hensigtsmæssigt, at vi i EU-regi ophæver aftalen med israelerne, for dermed risikerer vi i virkeligheden at spille Europa af banen, og det er ikke særlig kløgtigt.
Naser Khader (KF), 2019-04-12:
Så grænsekontrollen i forhold til Tyskland er meget relevant – og egentlig burde vi virkelig også forsvare EU's grænser sydpå, så det ikke var nødvendigt med en intern grænsekontrol, men så længe der ikke er forsvar af ydre grænser, synes jeg, det er relevant med grænsekontrol mellem Danmark og Tyskland.
Morten Østergaard (RV), 2010-05-28:
Og derfor synes jeg sådan set bare, at det, hr. Karsten Lauritzen siger, jo bare understreger, hvor langt man er kommet som såkaldt liberal, når det, man siger, er, at folk naturligvis må rejse derhen, hvor de vil, de skal bare orientere deres kommune, når de tager af sted, hvis de ændrer planer undervejs, og når de kommer hjem.
Mattias Tesfaye (S), 2017-02-21:
Ja, som jeg sagde i min ordførertale, skal det her opfattes som en opfordring til regeringen om at samle Folketingets partier og se, om ikke der kan opnås flertal for at sikre, at der hverken foregår forkyndelse eller er bederum på danske uddannelsesinstitutioner.
Bjarne Laustsen (S), 1999-02-12:
Jeg tror ikke, at der hverken for fru Jette Gottliebs eller mit bagland nogen sinde har været tvivl om eller slinger i valsen med hensyn til, at man skulle være organiseret og være tilmeldt de forskellige ordninger, der var på arbejdsmarkedet, både med hensyn til sit faglige kontingent og også a-kasse-delen, og jeg tror heller ikke, der vil være det i fremtiden med hensyn til efterlønskontingentet, fordi det er en ganske udmærket forretning.
Ole M. Nielsen (KRF), 2000-04-27:
Det synes jeg egentlig var mere rimeligt, og det er selvfølgelig specielt en kommentar til De Konservatives forslag om en generel nedsættelse af registreringsafgiften, jeg her kommer med. Det, det handler om, er jo en debat om, hvordan vi ønsker at betale, og hvordan balancen skal være mellem forskellige beskatningsformer.
Anne Grete Holmsgaard (SF), 2006-01-19:
Som hr. Svend Auken sagde, har der været rejst kritik fra Kommissionens side, specielt på retsområdet, altså af ikke at have et åbent, uafhængigt og gennemsigtigt retssystem, men også af spørgsmålet om beskyttelse af minoriteter, herunder romanerne, og det lægger vi selvfølgelig vægt på at der bliver tale om.
Tanja Larsson (S), 2020-01-16:
Så hvis vi endelig lige skal tale lidt om lighed, er der noget, jeg godt kunne tænke mig at høre ordførerens og partiets holdning til: Når nu vi har nogle fysioterapeuter, der har ydernummer, og nogle, der ikke har ydernummer, og henvisningen kun går til dem med ydernummer, så vil det sige, at der er et helt segment af den del af befolkningen, vi taler om her, som ikke kan komme hen og få deres behandling.
Birgitte Vind (S), 2025-11-06:
Vi lever i en digital tidsalder, hvor stadig mere af vores hverdag foregår på nettet, vores bankforretninger, vores sundhedsdata, vores handel og kommunikation, og derfor er det også vigtigere end nogen sinde før, at vi kan dokumentere, hvem vi er online, og samtidig sikre, at andre ikke kan udgive sig for at være os.
Margrete Auken (SF), 2000-05-26:
Men at vi altså får tid til at få et ordentligt grundlag, sådan at vi igen kan gå ind i de svære spørgsmål, som netop meget ofte kræver lang tids overvejelse, mange drøftelser og lydhørhed. Jeg har selv i det her forløb opdaget argumenter, jeg ikke havde kendt, fra mennesker, hvor jeg havde troet, at de i og for sig tænkte i andre baner.
Poul Nødgaard (DF), 2005-06-10:
Med hensyn til 2007, som er det fortærskede spørgsmål: Skulle vi ikke også tage 2008, 2009 og 2010 med og så begynde at diskutere 3, 5 eller 7 år frem med hensyn til, hvordan kommunernes økonomi udvikler sig?
Anders Kronborg (S), 2022-05-12:
Jeg er rigtig glad for, at så mange partier bakker op om det arbejde, som fødevareministeren har sat i gang; der er allerede nu nedsat en arbejdsgruppe, der arbejder, og jeg vil i hvert fald gerne her fra talerstolen sige klart og tydeligt til de to forslagsstillere, hr. Erling Bonnesen og fru Marie Bjerre, at i og med at arbejdet er i gang, skal det naturligvis ikke betyde, at forslaget ikke kan få opmærksomhed.
Villy Søvndal (SF), 2003-04-11:
Det er det, fordi vi har en regering og den regering har et støtteparti, der holder den offentlige sektor i et jerngreb, vi ikke har set magen til siden den første Schlüterregering i starten af 1980'erne, som betyder nedskæring på nedskæring på nedskæring, specielt på det her område, som samlet har afleveret 0,5 mia. kr. Når man står med den type nedskæringer rundtomkring i kommunerne, er der ikke tid til overvejelser, der drejer sig om miljø, også psykisk miljø, og derfor er forslaget meget aktuelt, meget velanbragt, for at forsøge at dæmme op for det, der ellers sker i den nuværende situation.
Pernille Rosenkrantz-Theil (EL), 2002-02-01:
De har været inde og foretage en minutiøs gennemgang af finanslovforslagets opgørelser over samtlige personaleændringer i statens institutioner frem til år 2005. Jeg vil gerne spørge fru Gitte Seeberg, om hun kan bekræfte, at regeringen frem til år 2005 lægger op til at nedlægge ca. 9.000 stillinger inden for statens institutioner?
Jens Peter Vernersen (S), 1997-11-25:
Men det er også vigtigt at være opmærksom på, at såvel respekten for de demokratiske og markedsøkonomiske principper som for menneskerettigheder indgår som en væsentlig del af aftalen, for så vidt angår forslagene B 12, B 13, B 14 og B 15. Hvad angår beslutningsforslag nr. B 35 om handel og samarbejde mellem EF og Republikken Korea, tilslutter Socialdemokratiet sig også at tiltræde en rammeaftale med republikken.
Karsten Lauritzen (V), 2011-01-14:
Når nu fru Johanne Schmidt-Nielsen nævner den sag, bliver jeg i den forbindelse også nødt til at stille fru Johanne Schmidt-Nielsen et spørgsmål, nemlig om det ikke er korrekt, at Enhedslistens interesse i den her sag er sådan noget, der er opstået for nylig, altså at det er noget, der er opstået efter jul i samarbejde med venstrefløjens fornemste avis, Information, hvor vi på forsiden, hvor Enhedslisten også udtaler sig, kunne se, at man jo tilsyneladende har opdaget, at der er sket et stort konventionsbrud osv.
Kaare Dybvad Bek (S), 2023-02-08:
Jeg kan sige så meget til spørgeren, at vi rent faktisk er lykkedes med at få færre mennesker til at være på Kærshovedgård og i hele udrejsesystemet – langt bedre, end det lykkedes, dengang spørgeren selv havde en ret stor indflydelse på regeringsledelsen i Danmark.
Per Clausen (EL), 2009-04-28:
Jeg kan forstå, at hr. Dennis Flydtkjær synes, det er en rigtig god aftale, Dansk Folkeparti har lavet, en god aftale, der sikrer, at nogle pensionister får en smule kompensation i forhold til de meget store skattelettelser, som nogle af de mest velhavende i Danmark får.
Jan E. Jørgensen (V), 2012-02-03:
Jeg blev egentlig så glad for at høre justitsministerens indledende bemærkninger, for jeg hørte dem som en imødekommenhed over for forslagsstillerne, sådan at det her kunne hjælpe politiet til hurtigt at få lukket hashklubber, men at der var nogle problemstillinger, som skulle overvejes nærmere.
Søren Søndergaard (EL), 2018-05-09:
Er det virkelig en god idé; er det en god indretning af vores europæiske samarbejde, at vi åbner op for, at læger uddannet i Rumænien for rumænske skatteyderes penge, måske oven i købet med en meget kortere uddannelse end den i Danmark, kan komme til Danmark og tjene en meget højere løn for at løse det problem, vi har her, mens det øger problemet i Rumænien?
Ellen Kristensen (V), 1998-10-08:
Til sidst kan jeg sige, at jeg da udmærket ved, at der er nogle, der mener, at bogen »I den bedste mening« er et værdigt punktum for en uværdig historie, men på samme måde er der nogle af disse 22 børn, der i dag er voksne, som har behov for en undskyldning fra den danske stat.
Christine Antorini (S), 2009-05-19:
Vi har ganske svært ved at se, hvorfor det er nødvendigt at lave et alternativt system ved siden af de ordinære uddannelser, hvor vi netop har opbygget muligheden for, at man kan tage voksen-/efteruddannelse på diplom- og også masterniveau, uden at man er nødt til at lave alternative kvalitetssikringsorganer.
Per Clausen (EL), 2009-04-24:
For der er jo ikke nogen, der er i tvivl om, at det både er rigtigt og fornuftigt, ikke kun af hensyn til en selv og ens eget hoved, men jo også af hensyn til samfundet, som helst ikke skal have alt for mange omkostninger på at lappe folks hoveder sammen, og det kan også risikere at reducere den nytte, man kan være til for samfundet bagefter, hvis man slår hovedet alt for meget.
Per Stig Møller (KF), 2010-03-23:
Hvis man nu forestillede sig alle mulige bilaterale aftaler og særaftaler, så ville man jo modvirke ensartetheden og dermed konventionens grundlag, som er, at alle disse artifacts, alle disse kunstgenstande, skal behandles ens i de forskellige landes retssystemer, og det vil jo blive noget anderledes, hvis man nu går uden for UNIDROIT-landene.
Elsebeth Gerner Nielsen (RV), 1998-06-11:
Dansk Cyklist Forbund, LØJ - altså Landsforeningen af Økologiske Jordbrug - DN, altså Danmarks Naturfredningsforening, Greenpeace, NOAH, Max Havelaar og Praktisk Økologi, er alle disse organisationer fortsat i Finansministeriets pulje, og den pulje er blevet styrket en lille smule ved det forlig, der er indgået.
Jens Peter Vernersen (S), 2003-12-16:
Er det skatteministeren, der ved en generel meddelelse om, at lovforslag ikke må være i strid med skattestoppet, har bragt den ånd ind i Skatteministeriet, der var i ministeriet under den tidligere skatteminister, hr. Anders Fogh Rasmussen, der jo i flere år fredede selskabstømmerne?
Karsten Lauritzen (V), 2017-06-02:
Det andet er, og det har jo sådan været billedet på det her, og jeg synes desværre også lidt det generelle billede på Socialdemokratiet, at man tager folketingssvar, og man tager rapporter, og så hiver man den del ud, der sådan lige understreger ens pointe, og så glemmer man at nævne det, der trækker i den modsatte retning.
Karin Liltorp (ALT), 2025-11-27:
Men jeg har et sådan meget konkret spørgsmål: Hvem tror ordføreren har mest brug for hjælp til at komme ind på arbejdsmarkedet igen – er det den nyuddannede ingeniør eller sygeplejerske eller elektrikeren, der lige er blevet fyret, eller er det den, der har store, komplekse problemer?
Margrete Auken (SF), 1999-05-25:
Jeg vil godt lige her fejre, at Kristeligt Folkeparti lader sig altså samarbejde med, når det drejer sig om miljø og trafik, og jeg synes, det skal siges, fordi der er en tilbøjelighed til aldrig at tage politikere alvorligt, når de siger noget, der ikke umiddelbart er nemt at komme igennem med, og præcis inden for trafikpolitikken kan det være sejt at stå på den linje, som er Danmarks officielle linje. Danmarks officielle linje svarer også til Socialdemokratiets officielle linje, og der er altså en vis afstand fra den officielle linje og så til den konkrete linje, fordi man af og til kan risikere at blive mobbet, og jeg vil så her allerførst glæde mig over, at i hvert fald Kristeligt Folkeparti står distancen, når nu de dér kyllinger i Socialdemokratiet og hos De Radikale ikke tør gå ud og sige, hvad det drejer sig om, men kyllingeagtigt siger et eller andet mummel og så alligevel bevilger alle pengene til de dér forbistrede motorveje, som ikke løser hr. Arne Melchiors sikkerhedsproblemer, og som med sikkerhed belaster det miljø, som regeringen - og hele Danmark, også den forrige regering - siger og sagde, at man skulle prioritere på en anden måde i trafikpolitikken.
Morten Bødskov (S), 2013-04-12:
Der har jeg som justitsminister og regeringen selvfølgelig tillid til, at vores efterretningstjeneste håndterer det, både i forhold til det med at forebygge terroren og terrortruslen, i forhold til det med at identificere terroren og terrortruslen og i forhold til det med at have evnerne og virkemidlerne til at imødegå den.
Martin Henriksen (DF), 2017-01-20:
Vi kan jo se med hensyn til de beskyttede boliger til kvinder, der er i Danmark – hvor man nogle gange skal igennem en masse sikkerhedsforanstaltninger for at komme ind – at det jo i høj grad er folk med muslimsk baggrund, som er på de pågældende steder, og det er jo, fordi de her problemer er størst inden for islam.
Jann Sjursen (KD), 2004-05-12:
Men det er klart, som det også er set og sket i forbindelse med den seneste diskussion om efterretningstjenesternes afrapportering omkring situationen i f.eks. Irak, at der er noget, der med fordel for den offentlige debat kan lægges frem også på et tidligere tidspunkt, end det ellers var tænkt offentliggjort - hvis det overhovedet var tænkt offentliggjort.
Per Clausen (EL), 2006-12-12:
Der kunne jeg da godt tænke mig at høre, om hr. Christian Wedell-Neergaard mener, det er sådan, det forholder sig, altså at det er EU-regler, der forhindrer det her, for så er det jo en lidt anden diskussion, vi skal føre, end den, andre fra oppositionen kunne tænkes at rejse.
Mikkel Bjørn (DF), 2025-04-29:
Jeg synes, det er rystende, og jeg håber, at der er nogle medier derude, der vil gribe den historie og fortælle det, som jeg tror mange danskere, også danskere, der måske stemmer på Enhedslisten, ikke er bevidst om, nemlig at Enhedslisten faktisk er helt ærlige om, at det er deres synspunkt her i Folketinget, altså at små piger i folkeskolen skal kunne vandre rundt med burkaer, der er påduttet af parallelsamfund eller islamistiske forældre.
Signe Munk (SF), 2024-10-03:
Jeg synes faktisk, at de der tal for, hvor mange mennesker der har job i landbruget, er ret vigtige, for når vi taler om gode jobs både ude i landsbyen og i provinsbyerne, som jo også har indflydelse på landdistrikterne, kan vi jo bare se, at mens energibranchen har 100.000 beskæftigede, og strømpilen går opad, så falder antallet for landbruget. Det her er jo et spørgsmål om jobs.
Josephine Fock (ALT), 2017-10-24:
De anbefaler, at det præciseres, at vedkommende skal udgøre en konkret fremadrettet fare for den offentlige sikkerhed, og at det præciseres, hvem der er omfattet af det pågældende opholdsforbud, og at der skal foretages en konkret proportionalitetsvurdering, og det skal så tydeliggøres i lovforslaget, hvilke kriterier der skal indgå i denne afvejning.
Tom Behnke (KF), 2011-05-19:
Med det nye system, som har været undervejs længe, og som skulle have været implementeret nu, men hvor det trækker lidt ud med at få det færdigt, vil det være sådan, at ud over at man skal spørge ind til de her ting, fordi det er en del af det, man lærer i afhøringsteknik, vil der simpelt hen være felter, som skal krydses af, og hvor man stadig skal tage stilling til det her.
Birthe Rønn Hornbech (V), 2008-12-19:
Så jeg vil ganske kort og i al stilfærdighed takke de partier, Venstre, Konservative og Dansk Folkeparti, der stemmer for lovforslaget, og også sige tak til oppositionen, som jeg altså i al stilfærdighed vil sige jo ikke har bragt noget nyt frem i dag - ikke for mig i hvert fald - og slet ikke noget, der vedrører denne sag.
Signe Munk (SF), 2020-05-14:
Så der skal nogle investeringer til, for at vi når vores 70-procentsmål, men jeg bliver bare nødt til at understrege – og det er jo nok det, ordføreren gerne vil have – at når vi siger, at vi går ind for 70 pct.s klimagasreduktion i 2030, så binder vi os til masten.
Kristian Thulesen Dahl (DF), 2001-04-25:
Der er nogle ordførere, som jeg hørte, der egentlig synes, det er rigtigt nok at sige, at Europa-Kommissionens planer om skatteharmonisering osv. skal afvises, men som siger, at det bare ikke skal ske lige her og nu, og at vi skal se forslaget først osv. Vi synes, det kan være på sin plads, og derfor vil jeg til de forskellige pinde sige, at Dansk Folkeparti grundlæggende er tilhængere af de ting, der står om, at vi skal afvise de her planer om skatteharmonisering og EU-indblanding på f.eks. pensionsområdet, som der er lagt op til.
Kristian Jensen (V), 2004-01-14:
For det andet har Ugebrevet A4's beregninger glemt nogle helt basale forudsætninger, f.eks. at en familie med en husstandsindkomst på 380.000 kr. er omfattet af regler om friplads og dermed ikke kan blive sat op fra 30 pct. til 33 pct. i forældrebetaling.